Sony a lansat primul "smartphone profesional". Ce are special Xperia Pro.
Sony a lansat primul "smartphone profesional", Xperia Pro. Telefonul are specificaţii vechi de un an, însă costă 2.500 de dolari. Singurul element distinctiv este că Xperia Pro vine cu un port HDMI.
Când auzi că un nou telefon este primul smartphone pentru profesionişti, îţi imaginezi că o să vină cu o tehnologie revoluţionară. Nu este deloc aşa. Nu are două ecrane ca modele de la Samsung sau Microsoft şi nu este placat cu aur, aşa cum sunt modificate iPhone-urile. Noul telefon de la Sony are procesor folosit de telefoanele cu Android de anul trecut, Snapdragon 865.Nu are nici senzor pentru amprentă, dar vine cu 512GB memorie internă. Ce are telefonul special este un port HDMI care îl poate transforma într-un mini-televizor. Telefonul a fost creat să ajute camerele DSLR pentru care e ca un vizor de dimensiuni mari. Practic, un accesoriu de lux. Sony îţi spune că este un telefon pentru creatorii de conţinut.